बास्केटबलमा ह्वाइट माउन्टेन र ग्रिनल्यान्ड विजयी
ह्वाइट माउन्टेन र ग्रिनल्यान्डले प्रथम किङडम हिमालयन अन्तरविद्यालय बास्केटबल प्रतियोगिताको जुनियर ब्वाइजमा सफलता पाएका छन् ।
काठमाडौँ — ह्वाइट माउन्टेन र ग्रिनल्यान्डले प्रथम किङडम हिमालयन अन्तरविद्यालय बास्केटबल प्रतियोगिताको जुनियर ब्वाइजमा सफलता पाएका छन् ।माउन्टेनले भद्रकालीलाई २१–१७ स्कोरले पराजित गर्‍यो । विजेताका डेनिश गुरुङले ६ स्कोर जोडे । ग्रिनल्यान्डले न्यु जेनिथलाई २२–१६ ले हराउँदा ग्रिनल्यान्डका वंश थापाले ६ स्कोर गरे ।जुनियर ब्वाइजमै आयोजक किङडम हिमालयनले जिनियस वर्ल्डलाई ४२–३२ ले र स्काइलार्कले ओडिसीलाई २०–१० ले हराए । किङडमका जिग्मे लामाले १२ स्कोर जोडे ।सिनियर ब्वाइजमा इडेन ब्रिज एकेडेमी (ईबीए) ले किङडमलाई ४४–४३ ले र जिनियस वर्ल्डले ओडिसीलाई ३९–२१ ले हराए । ईबीएका सुहान भण्डारीले २० र जिनियस वर्ल्डका प्रदीप तामाङले १६ स्कोर गरे ।सिनियर गर्ल्समा ग्रिनल्यान्डले न्यु जेनिथलाई १९–१५, पिपुल्स एकेडेमीले बसुन्धरा नेसनल एकेडेमी (बीएनए) लाई २४–१८ र फेरिल्यान्डले भद्रकालीलाई २०–१५ ले हराए । ग्रिनल्यान्डकी आहना खड्काले ५, पिपुल्सकी अञ्जु र सफीले २–२ तथा फेरिल्यान्डकी कृतिकाले १४ स्कोर जोडेका थिए ।